Бикмәт (Туймазы районы)

Бикмәт () — Башҡортостан Республикаһының Туймазы районындағы татар ауылы. 2010 йылдың 14 октябренә  халыҡ һаны 109 кеше булған. Татар-Олҡан ауыл Советы составына инә.

Почта индексы — 452772, ОКАТО коды — 80251865008.

 Тарихы 
Бикмәт ауылы — керҙәш башҡорттар һәм типтәрҙәрҙең тораҡ пункты. Уларҙың төпләнеү ваҡыты 1760 йылдың 15 декабрендәге керҙәшлек килешеүенә ярашлы билдәләнә. 1795 йылда бында 6 ихатала 93 башҡорт, 2 ихатала 13 типтәр, 1 ихатала 3 татар йәшәгән.

1834 йылда 239 башҡорт (15 йорт хужалығы), 20 типтәр була. 1859 йылда бөтәһе лә керҙәштәр тип дөрөҫ атала - 509 кеше (63 йорт хужалығы), әммә уларҙың этник сығышы билдәләнмәй. 1870 йылда  109 йортта 602 башҡорт һәм 38 татар була, ә 1920 йылда  251 ихатала 1356 башҡорт була.

Халыҡ малсылыҡ, игенселек, тегенселек менән шөғөлләнгән. Мәсет, училище, 3 һыу тирмәне булған. 1906 йылда мәсет теркәлгән.

1843 йылда 229 башҡортҡа 344 бот ужым һәм 1192 бот яҙғы иген сәселә, 8 бот картуф ултыртыла.

2006 йылға тиклем ауылдың торама тибы разъезд булған.

 Хәҙерге осор 
Ауылда фельдшер-акушерлыҡ пункты бар. Башҡорттар йәшәй (2002).

 Халыҡ һаны 
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Иҫәп алыу йылы һәм көнөБөтә халыҡИр-егеттәрҠатын-ҡыҙҙарИр-егеттәр өлөшө (%)Ҡатын-ҡыҙҙар өлөшө (%) 1897 йыл 9 февраль (26 ғинуар) 1920 йыл 26 август1356 1926 йыл 17 декабрь 1939 йыл 17 ғинуар507 1959 йыл 15 ғинуар304 1970 йыл 15 ғинуар 1979 йыл 17 ғинуар 1989 йыл 12 ғинуар116 2002 йыл 9 октябрь107 2010 йыл 14 октябрь109515846,853,2

 Милли состав
Бөтә Рәсәй халыҡ иҫәбен алыу (2002) мәғлүмәте буйынса — күпселек башҡорттар (69 %) йәшәйЕдиный электронный справочник муниципальных районов Республики Башкортостан — Excel форматында ҡушымта .

 Географик урыны 

Алыҫлығы:
 Район үҙәгенә тиклем (Туймазы): 23 км
 Ауыл Советы үҙәгенә тиклем (Татар-Олкан): 11 км
 Яҡындағы тимер юл станцияһы (Туймазы): 23 км.

 Урамдары 
Урам исеме«Налог Белешмәһе» системаһында Бикмәт (Туймазы районы) ауылы:
 Йәшел урамы ()
 Интернационал урамы ()
 Май урамы ()
 Тыныслыҡ урамы ()

 Билдәле шәхестәре 
 Ишморатова Наилә Мәүлитйән ҡыҙы (28.09.1954), ғалим-химик. Ауыл хужалығы фәндәре докторы (2007). Башҡортостан Республикаһының атҡаҙанған ауыл хужалығы хеҙмәткәре (2010)Башҡорт энциклопедияһы — Ишморатова Наилә Мәүлитйән ҡыҙы .
 Әсғәт Мирзаһитов (13.10.1928—24.11.1989), башҡорт драматургы, актёр, режиссёр һәм тәржемәсе, йәмәғәт эшмәкәре. 1973—1988 йылдарҙа БАССР Яҙыусылар союзы идараһы председателе, 1976—1988 йылдарҙа СССР Яҙыусылар союзы секретары. Башҡорт АССР-ының IХ, Х һәм ХI саҡырылыш Юғары Советы депутаты һәм Юғары Совет рәйесе. Ике Хеҙмәт Ҡыҙыл Байраҡ (1971, 1978) һәм Халыҡтар дуҫлығы (1984) ордендары кавалеры. Башҡорт АССР-ының Салауат Юлаев исемендәге дәүләт (1976) һәм республика комсомолының Ғәлимов Сәләм исемендәге (1969) премиялар лауреаты.
 Суфиян Сафуанов (2.10.1931—30.11.2009), әҙәбиәт белгесе, юғары мәктәп уҡытыусыһы. 1963 йылдан СССР Яҙыусылар союзы ағзаһы. Филология фәндәре кандидаты (1962), профессор. БАССР-ҙың атҡаҙанған фән эшмәкәре (1981), В. П. Бирюков (1988) һәм Фәтих Кәрим (2007) исемендәге премиялар лауреаты.

 Иҫтәлекле урындары 
 Туймазы һыуһаҡлағысы — Нөгөш йылғаһы үҙәнендә урынлашҡан. 1967 йылда төҙөлгән, Туймазы райондары өсөн төп эсәр һыу сығанағы булып тора. Нөгөш һыуһаҡлағысы биләмәһе «Башҡортостан» милли паркы составына ингәнТуймазинское водохранилище Туймазинское водохранилище на слиянии рек Нугуш и Малый НугушТуймазинское водохранилище. Башкирия .


 Иҫкәрмәләр 

 Әҙәбиәт 
 Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с. — ISBN 978-5-87691-038-7.    


 Һылтанмалар 

 Бикметово на портале «Генеалогия и Архивы»

 «Налог Белешмәһе» системаһында Бикмәт (Туймазы районы) ауылы

Категория:Туймазы районы ауылдары